Վուկի և Դոսիտեյի թանգարան

Վուկի և Դոսիտեյի թանգարան (), հիշատակային թանգարան Սերբիայի մայրաքաղաք Բելգրադում, որը պատմում է  լուսավորիչ, բանասեր, պատմաբան, բանահավաք, ազգագրագետ, սերբերենի բարեփոխիչ Վուկ Կարաջիչի (1787-1864) և մանկավարժ ու կրթության առաջին նախարար Դոսիտեյ Օբրադովիչի (1742-1811) կյանքի, աշխատանքի և ժառանգության մասին։ Մշակույթի հուշարձան է։

Նկարագրություն և պատմություն 

Շենքը կառուցվել է 1739 թվականին և Բելգրադում գոյություն ունեցող օսմանյան ոճի ամենահին բնակելի շենքն է։ Ընդգրկված է Սերբիայի հատուկ նշանակության հուշարձանների շարքում։ Այն գտնվում է Դոսիտեյան ճեմարանի շրջակայքում գտնվող պատմական թաղամասում։

Թանգարանը հիմնադրվել է 1949 թվականի փետրվարի 28-ին։ Այն գտնվում է նախկին Մեծ դպրոցի շենքում, որը որպես լիցեյ հիմնադրվել է 1808 թվականին Դոսիտեյ Օբրադովիչի կողմից և գոյություն է ունեցել մինչև 1813 թվականը։ 1979 թվականից թանգարանը մտել է Ժողովրդական թանգարանի կազմի մեջ։ 

Բաղկացած է երկու մասից. առաջին հարկում գործում է Դոսիտեյ Օբրադովիչին նվիրված բաժինը, իսկ երկրորդ հարկում՝ Վուկ Ստեֆանովիչ Կարաջիչին։

Թանգարանի հանդիսատեսը հիմնականում տարրական և միջնակարգ դպրոցի աշակերտներն են, ինչպես նաև հասարակական գիտությունների ֆակուլտետի ուսանողները, որոնց շնորհիվ թանգարանը Բելգրադի ամենաշատ այցելվող թանգարանն է։

Պատկերասրահ

Ծանոթագրություններ

Արտաքին հղումներ 

 Վուկի և Դոսիտեյի թանգարան. Բելգրադի զբոսաշրջության կազմակերպություն
 Վուկի և Դոսիտեյի թանգարան. Ազգային թանգարանի պաշտոնական կայք
Սերբիայի թանգարաններ
1949 հիմնադրումներ
Բելգրադի շենքեր և կառույցներ
Գրական թանգարաններ
Տուն-թանգարաններ
1949 հիմնադրված թանգարաններ